Dan qalitu l-Ewroparlamentari tal-Partit Laburista Miriam Dalli waqt li kienet qed tindirizza l-kumitat ambjentali tal-Parlament Ewropew. ‘Li tippermetti lill-manifattura tinjora l-istandards ta' emissjoni eżistenti huwa ta' detriment għas-saħħa taċ-ċittadini tagħna,’ qalet Miriam Dalli fil-kumitat tal-Parlament Ewropew Jeħtieġ li t-testijiet magħrufa bħala ‘Real Driving Emissions’ (RDE) dwar l-emissjonijiet mill-karozzi jkunu aktar stretti biex b’hekk il-manifattura tal-karozzi tkun verament konformi mal-istandards tal-emissjonijiet. Dan qalitu l-Ewroparlamentari tal-Partit Laburista Miriam Dalli waqt li kienet qed tindirizza l-kumitat ambjentali tal-Parlament Ewropew. Il-kumitat kien qed jiddiskuti r-regolamenti li jistabbilixxu l-limiti ta' emissjonijiet li jniġġsu u li huma regolati, b'mod partikolari l-ossidu tan-nitroġenu (NOx). Filwaqt li hemm limiti li huma stabbiliti, il-manifattura tal-karozzi ngħatat ‘l hekk msejħa “fatturi ta' konformità”. Dan wassal biex karozza misjuqa fit-triq tniġġes aktar mil-livelli li ġew mkejla fil-laboratorji. Skont il-Qorti Ġenerali tal-Unjoni Ewropea, tali miżuri ta' konformità huma illegali. “Huwa sempliċement inaċċettabbli li tkun introdotta liġi sekondarja li tippermetti lill-karozzi jniġġsu aktar mil-livelli stabbiliti. Li tipprova tilleġittimizza dan huwa kundanabbli,” qalet Miriam Dalli, li qed tmexxi n-negozjati f'isem il-Grupp tas-Soċjalisti u d-Demokratiċi (S&D). “Din hija l-opportunità tagħna bħala Parlament Ewropew li nagħmlu xi ħaġa dwar l-arja mniġġsa tal-Ewropa. It-teknoloġija hija disponibbli u l-leġiżlazzjoni għandha tippremja lil dawk il-manifatturi tal-karozzi li jagħmlu l-aħjar użu mit-teknoloġija eżistenti.” Is-sejħiet għal kontrolli aktar stretti issaħħew wara l-iskandlu ‘Dieselgate’, meta manifattur Ġermaniż instab li kien iqarraq biex il-vetturi li kien qed jipproduċi jiddikkjaraw emissjonijiet aktar baxxi